ເຈົ້າໜ້າທີ່ລະດັບສູງຂອງສະຫະລັດ ຈະພົບກັບ ນາຍົກ ລມຕ ອີສຣາແອລ ກ່ຽວກັບອິຣ່ານ
ທ່າ​ນ Tom Donilan ທີ່​ປຶກສາ​ດ້ານ​ຄວາມ​ໝັ້ນຄົງ ແຫ່ງ​ຊາດ​ສະຫະລັດ ຈະ​ເຈລະຈາກັບ​ ນາ​ຍົກ​ລັດຖະມົນຕີ​ເນ​ຕັນຢາ​ຮູ​ ທີ່​​​ເຈຣູຊາແລມ.
ເຈົ້າໜ້າທີ່ຄວາມໝັ້ນຄົງລະດັບສູງຂອງສະຫະລັດທ່ານນຶ່ງ ມີກໍານົດທີ່ຈະພົບປະກົບທ່ານ Benjamin Netanyahu ນາຍົກລັດຖະມົນຕີອີສຣາແອລ ໃນວັນອາທິດມື້ນີ້ ທ່າມກາງ ຄວາມເຄ່ງຕຶງທີ່ເພິ່ມທະວີຂຶ້ນລະຫວ່າງ ອີສຣາແອລ ແລະ ອິຣ່ານ ກ່ຽວກັບໂຄງການນີວ ເຄລຍຂອງອິຣ່ານນັ້ນ ທໍານຽບຂາວກ່າວວ່າ ທ່ານ Tom Donilan ທີ່ປຶກສາດ້ານຄວາມໝັ້ນຄົງ ແຫ່ງຊາດສະ ຫະລັດ ຈະທໍາການເຈລະຈາກັນກັບນາຍົກລັດຖະມົນຕີເນຕັນຢາຮູທີ່ເມືອງເຈຣູຊາແລມ ການພົນປະກັນຄັ້ງນີ້ມີຂຶ້ນໃນຂະນະທີ່ນາຍພົນ Martin Dempsey ຫົວໜ້າເສນາທິ ການຮ່ວມສະຫະລັດ ກ່າວວ່າການໂຈມຕີຂອງອີສຣາແອລຕໍ່ ສະຖານປະລະມະນູແຫ່ງ ຕ່າງໆຂອງອິຣ່ານນັ້ນ ຈະບໍ່ເປັນການລອບຄອບປານໃດ ໃນການໃຫ້ສໍາພາດບັ້ນນຶ່ງ ທີ່ຈະອອກອາກາດ ໃນວັນອາທິດມື້ນີ້ ນາຍພົນ Dempsey ໄດ້ບອກເຄືອຂ່າຍໂທລະ ພາບ CNN ວ່າ ການໂຈມຕີນີ້ຈະເປັນການທັບມ້າງສະຖຽນລະພາບຫລາຍກວ່າ ແລະ ຈະບໍ່ປະສົບຜົນສໍາເລັດໃນວັດຖຸປະສົງໄລຍະຍາວຕ່າງໆຂອງອີສຣາແອລນັ້ນເລີຍ ທີ່ປຶກສາ Donilan ນັບວ່າເປັນຄົນຫລ້າສຸດໃນບັນດາເຈົ້າໜ້າທີ່ອະເມຣິກັນຫລາຍໆຄົນ ທີ່ໄດ້ໄປທໍາການປຶກສາບັນຫາກ່ຽງກັບອິຣ່ານກັບພວກ ເຈົ້າໜ້າທີ່ອີສຣາແອລ ໄດ້ມີການສັນນິຖານກັນຕ່າງໆນາໆ ໃນບໍ່ເທົ່າໃດອາທິດຜ່ານມານີ້ວ່າອີສຣາແອລກໍາລັງ ຕຽມທີ່ຈະໂຈມຕີສະຖານທີ່ນິວເຄລຍແຫ່ງຕ່າງໆ ຂອງອິຣ່ານ ຂ່າວອີກກະແສນຶ່ງນັ້ນ ພວກນັກການທູດກ່າວວ່າ ອິຣ່ານແມ່ນພ້ອມທີ່ຈະເສີມສະມັດ ຖະພາບທາດຢູເຣນຽມ ຢູ່ສະຖານທີ່ນີວເຄລຍໃຕ້ດິນແຫ່ງນຶ່ງ ໃຫ້ເຖິງຂັ້ນທີ່ຈະນໍາພາ ອິຣ່ານ ກ້າວໄປໃກ້ຄວາມສາມາດໃນການສ້າງອາວຸດນີວເຄລຍຫລາຍຂຶ້ນ ພວກນັກການທູດ ທີ່ປະຈໍາຢູ່ວຽນນາ ແລະໃຫ້ຄວາມເຫັນບົນເງື່ອນໄຂທີ່ວ່າຕ້ອງບໍ່ອອກ ຊື່ພວກເຂົາເຈົ້ານັ້ນ ກ່າວວ່າ ອິຣ່ານກໍາລັງກຽມທີ່ຈະຕິດຕັ້ງເຕົາແຍກປະລະມະນູໃໝ່ຫລາຍ ພັນເຄຶ່ອງ ຢູ່ສະຖານທີ່ເສີມສະມັດ ຖະພາບນີວເຄລຍ Fordo ທີ່ສ້າງຂຶ້ນຢູ່ພາຍໃນພູເຂົາ ແຫ່ງນຶ່ງໃກ້ເມືອງ Qom ທາງພາກເໜືອຂອງປະເທດ